31η Μεραρχία Γρεναδιέρων Εθελοντών SS

Η 31η Μεραρχία Γρεναδιέρων Εθελοντών SS ήταν μία μεραρχία των Waffen-SS που δημιουργήθηκε και έδρασε στα τελευταία στάδια του Δευτέρου Παγκοσμίου Πολέμου.

Δημιουργία, δράση
Η 31η Μεραρχία Γρεναδιέρων Εθελοντών SS δημιουργήθηκε το Σεπτέμβριο του 1944 από Γερμανούς, Ούγγρους και Volksdeutsche (Γερμανούς ομογενείς), κυρίως από την περιοχή της Μπάτσκα (Bačka) και τη μαριονέτα των ναζί "Προτεκτοράτο Βοημίας-Μοραβίας" (σημερινή Τσεχία). Το βασικό προσωπικό της μεραρχίας προερχόταν από τη 23η Ένοπλη Ορεινή Μεραρχία των SS Kama,  η οποία είχε διαλυθεί κατ' εντολή του Εθνικού Ηγέτη (Reichsführer) των SS Χάινριχ Χίμλερ περί τον Οκτώβριο του 1944.

Λόγω της απελπιστικής κατάστασης που είχε διαμορφωθεί για τους Γερμανούς στο Ανατολικό μέτωπο, η μεραρχία μεταφέρθηκε στο μέτωπο της Ουγγαρίας, την οποία οι Σοβιετικοί απειλούσαν άμεσα, το Νοέμβριο του 1944. Εκεί, στρατιώτες της μεραρχίας πιθανώς να αναμίχθηκαν σε εκτελέσεις Εβραίων που δούλευαν ως είλωτες σε ορυχεία. 

Τον Ιανουάριο του 1945 αποσύρθηκε από την πρώτη γραμμή, έχοντας υποστεί βαριές απώλειες στην Ουγγαρία,  και στάλθηκε αρχικά  στην Αυστρία, όπου αναδιαμορφώθηκε ως μεραρχία "τύπου 45" (μόνο δύο τάγματα σε κάθε σύνταγμα και τρεις διμοιρίες σε κάθε λόχο. Καίτοι ακόμα ελλιπούς σύνθεσης, εντάχθηκε στο δυναμικό της 17ης Στρατιάς στη Σιλεσία. Στις 6 Φεβρουαρίου έλαβε διαταγή μετακίνησης στο Γκέρλιτς υπό την σοβιετική πίεση και από τις 6 Μαΐου άρχισε να υποχωρεί στην Τσεχοσλοβακία, προκειμένου να αποφύγει την ελάχιστα ευμενή αιχμαλωσία της από τους Σοβιετικούς.  Εκεί, περικυκλωμένη από πολυάριθμα Σοβιετικά στρατεύματα παραδόθηκε στον Κόκκινο Στρατό και παραδόθηκε πλησίον του Χράντετς Κράλοβε της Τσεχίας το Μάιο του 1945.

Διοικητές
 Brigadeführer (Ταξίαρχος) των SS Γκούσταφ Λόμπαρτ (1 Οκτωβρίου 1944 – Απρίλιος 1945)

Διάταξη μάχης
78ο Σύνταγμα Γρεναδιέρων Εθελοντών SS
79ο Σύνταγμα Γρεναδιέρων Εθελοντών SS
80ο Σύνταγμα Γρεναδιέρων Εθελοντών SS  (η μονάδα αυτή καταστράφηκε και ανασυστάθηκε το 1945 με προσωπικό από το Σύνταγμα Αστυνομίας "Brixen")
31ο Σύνταγμα Πυροβολικού SS
31ο Τάγμα Φουζιλιέρων SS (η μονάδα αυτή καταστράφηκε στην Ουγγαρία και αντικαταστάθηκε με Ούγγρους SS από το Τάγμα Γρεναδιέρων SS "Szalasi" το Μάρτιο του 1945)
31ο Τάγμα Επικοινωνιών SS
31ος Ουλαμός Ανεφοδιασμού SS
31ο Τάγμα Καταστροφέων Αρμάτων (Panzerjäger) SS
31ο Τάγμα Μηχανικού SS
31ος Λόχος Τραυματιοφορέων SS
31ος Κτηνιατρικός Λόχος SS

Σημειώσεις
 Ο τίτλος αυτός προήλθε απ' το ότι μεγάλο μέρος του προσωπικού της μεραρχίας αποτελούνταν από Ούγγρους αγρότες της Μπάτσκα, διάσημοι για την καλλιέργεια καλαμποκιού στη χώρας τους.
 Από την περιοχή Μπάτσκα όπου στρατολογήθηκε η πλειοψηφία των στρατιωτών της μεραρχίας, απετέλεσε δε τον de facto τίτλο της μεραρχίας.
 Στα γερμανικά, "Βοημία-Μοραβία", λόγω του ότι μεγάλο μέρος των στρατιωτών της μεραρχίας είχαν στρατολογηθεί από εκεί.
 Από το όνομα του διοικητή της Γκούσταφ Λόμπαρτ

Παραπομπές

Πηγές
Williamson, Gordon: SS, Οι Λεγεώνες του Τρόμου. Από τις οδομαχίες του Βερολίνου στα Waffen-SS. Εκδόσεις Anubis, Αθήνα 2007. ISBN 9789603066262
http://www.axishistory.com/index.php?id=785

Μεραρχίες των Waffen-SS